Ο Λαϊκός Ορθόδοξος Συναγερμός (ΛΑ.Ο.Σ.) και ο χώρος 
της άκρας δεξιάς στο ελληνικό πολιτικό σύστηµα 


του Γιώργου Κουκουράκη 


Εισαγωγή 


Η ἱδρυση του Λαϊκού Ορθόδοξου Συναγερμού (ΛΑΟΣ) τον Σεπτέμβριο του 2000 από τον 
Γ.Καρατζαφέρη σηματοδότησε την εμφάνιση στην κεντρική πολιτική σκηνή ενός κομματικού 
σχηματισμού µε φιλοδοξία να εκφράσει τη «λαϊκή δεξιά». Η ευνοϊκή πολιτική συγκυρία τῶν 
νομαρχιακών εκλογών του 2002 στην υπερνομαρχία Αθηνών-Πειραιώς επέτρεψε στο νέο κόμμα 
να καταγράψει διψήφιο ποσοστό (13.690) στην πρώτη ἐκθεσή του στη λαϊκή ψήφο. Πέτυχε έτσι 
να κάνει από την αρχή ιδιαίτερα αισθητή την παρουσία του, να συγκεντρώσει το ενδιαφέρον τῶν 
πολιτικών αναλυτών και να τροφοδοτήσει σειρά συζητήσεων για τη μελλοντική του προοπτική 
µε ορίζοντα τις επερχόμενες βουλευτικές εκλογές. Ο ΛΑΟΣ, τελικά, δεν υπερέβη το όριο του 300 
στις εκλογές του 2004, ωστόσο το 2.190 που συγκέντρωσε αποτελεί την καλύτερη επίδοση 
κόμματος του χώρου από το 1977, όταν η Εθνική Παράταξις (ΕΠ) είχε αναδειχθεί τέταρτο κόμμα 
με 6.8296 τῶν ψήφων. 

Υπάρχουν κοινά στοιχεία μεταξύ ΛΑΟΣ και ΕΠ; Το κόμμα του Γ.Καρατζαφέρη 
αποτελεί μετεξέλιξη της ΕΠ ή είναι κάτι εντελώς διαφορετικό, µια µετα-μοντέρνα έκφραση της 
άκρας δεξιάς ή ένα κομματικό μόρφωμα που απλώς επιχειρεί να κερδίσει την υποστήριξη τῶν 
απολίτικων ψηφοφόρων; Τελικά, υπάρχει ακροδεξιά ψήφος και ποια είναι τα χαρακτηριστικά της; 
Κατευθύνεται αποκλειστικά προς ένα ή περισσότερα κόμματα, που εκφράζουν προνοµιακά το 
χώρο -- στην προκειμένη περίπτωση ο ΛΑΟΣ - ή λίγο-πολύ διαπερνά οριζόντια ολόκληρο το 
φάσμα των πολιτικών κομμάτων; Οι ακροδεξιοί ψηφοφόροι είναι φορείς µιας συγκροτηµένης 
ιδεολογίας µε σαφείς θέσεις για µια σειρά από διακυβεύματα ή κυριαρχεί ο µηδενισµός και το 
απολίτικο στοιχείο; 

Πριν επιχειρήσουμε να απαντήσουμε στα παραπάνω ερωτήματα, στηριζόμενοι στα 
ευρήματα δύο ειδικά στοχευμένων ερευνών της ΡΒ, εἶναι σκόπιμο να παρακολουθήσουμε την 
εξέλιξη της εκλογικής επιρροής τῶν κομμάτων του χώρου της άκρας δεξιάς στην τριακονταετία 


της μεταπολίτευσης. 


Τα κόμματα της άκρας δεξιάς και η εκλογική τους επιρροή στη μεταπολίτευση 


Ἡ ΕΠ, έκφραση φιλοβασιλικών και φιλοδικτατορικών στοιχείων, µε αρχηγό τον Στ. 
Στεφανόπουλο και συμμετοχή κορυφαίων εκπροσώπων του πολιτικού προσωπικού της 
προδικτατορικής Δεξιάς (όπως ο αρχηγός της ή ο υπουργός της οκταετίας Καραμανλή Σπ. 
Θεοτόκης), ελέω εκλογικού συστήµατος περιορίστηκε το 1977 σε πενιχρή κοινοβουλευτική 
εκπροσώπηση (εξέλεξε πέντε βουλευτές από την α΄ κατανομή, στους οποίους δεν 
συμπεριλαμβανόταν ο Στεφανόπουλος). Το ποσοστό της ΕΠ ήταν σχεδόν επταπλάσιο της 
επίδοσης της Εθνικής Δημοκρατικής Ενώσεως (ΕΔΕ) του Π. Γαρουφαλιά, «πέτρας του 
σκανδάλου» τῶν γεγονότων του Ιουλίου 1965, στην πρώτη απόπειρα του χώρου να αποκτήσει 
παρουσία στο νέο πολιτικό σκηνικό που διαμορφωνόταν στη μεταπολίτευση. Με πολύ νωπές 
ακόµη τις μνήμες από την επτάχρονη δικτατορία και το ρόλο του βασιλικού θεσμού τουλάχιστον 
κατά την προηγούμενη δεκαετία, στις εκλογές του 1974 η ΕΔΕ υπερέβη οριακά τη μία 
ποσοστιαία μονάδα (συγκέντρωσε 1.08 90) και έμεινε εκτός Βουλής. 

Στη διάρκεια της τετραετίας έως το 198] σταδιακά όλοι οι βουλευτές της ΕΠ 
αποχώρησαν από το κόμμα -- οι περισσότεροι εντάχθηκαν στη Νέα Δημοκρατία στο πλαίσιο της 
διεύρυνσης που πραγματοποίησε, κυρίως προς το Κέντρο και δευτερευόντως προς τα δεξιά της, 
προκειμένου να εξασφαλισθεί η προεδρική πλειοψηφία τῶν 180 ψήφων και να εκλεγεί ο Κ. 
Καραμανλής στο ύπατο αξίωµα της χώρας. 

Στις επόμενες εκλογές (1981) ουσιαστικά η ΕΠ δεν υπήρχε πια. Το κόμμα που 
επιχείρησε να αποτελέσει το διάδοχο σχήμα της, το Κόμμα Προοδευτικών (ΚΠ} του Σπ. 
Μαρκεζίνη, περιορίστηκε τελικά στο 1/4 της επιρροής της του 1977 (1.695ω., εἴχε καλύτερη 
παρουσία στις ευρωεκλογές, οι οποίες διεξήχθησαν ταυτόχρονα µε τις βουλευτικές (1.9550) και 
πέτυχε να εκλέξει έναν εκπρόσωπό του στο Ευρωπαϊκό Κοινοβούλιο. 

Η «δοτή» πρωθυπουργία Μαρκεζίνη και ο πρωταγωνιστικός ρόλος που διαδραμάτισε 
στο «πείραμα» πολιτικοποίησης του Γ. Παπαδόπουλου παραπέμπει στην υιοθέτηση πιο ακραίων 
θέσεων από τον ίδιο και, επομένως, σηματοδοτεί τη μετεξέλιξη του ΚΠ από εναλλακτική 
έκφραση της προδικτατορικής Δεξιάς σε κυρίαρχο σχήμα της Ακροδεξιάς, µε ευθείες αναφορές 
στο χουντικό καθεστώς και το βασιλικό θεσμό. Το ΚΠ ιδρύθηκε τον Φεβρουάριο του 1955, έναν 
περίπου χρόνο µετά τη ρήξη του Μαρκεζίνη µε τον τότε πρωθυπουργό Αλ.Παπάγο και την 
αποχώρησή του από την κυβέρνηση (ήταν πανίσχυρος υπουργός Συντονισμού και ο πιθανότερος 
διάδοχος του Παπάγου). Στα χρόνια που ακολούθησαν το ΚΠ έπαιξε ρόλο μπαλαντέρ, 
συμμαχώντας πότε µε το Κέντρο (ΕΚ. 1961) και πότε µε τη Δεξιά (ΕΡΕ, 1964). Οι συνεργασίες 


αυτές εξασφάλιζαν μεγαλύτερη κοινοβουλευτική εκπροσώπηση στο κόμμα (14 έδρες το 1961 και 


8 το 1964) σε σχέση µε τις έδρες που καταλάμβανε όποτε επέλεγε την αυτόνομη κάθοδο 
(συγκέντρωσε το 2.256 τῶν ψήφων και δεν εξέλεξε βουλευτή το 1956, ενώ το 1963 η επιρροή 
του έφθασε το 3.799 και κέρδισε δύο έδρες). Στις εκλογές του 1958 είχε εκλέξει ένα βουλευτή 
συμμετέχοντας στο συνασπισμό της ΠΑΔΕ (Προοδευτική Αγροτική 4ημοκρατική Ένωσις: εκτός 
του ΚΠ μετείχαν ακόµη τρία μικρά κόμματα: ΕΠΕΚ, ΔΚΕΛ και ΚΑΕ). 

Το ΚΠ θα παραμείνει μονοπωλιακή έκφραση της Άκρας Δεξιάς έως τις ευρωεκλογές του 
1954, όταν η επιρροή του συρρικνώθηκε στο 0.1790. Ένα νέο κόμμα, η Εθνική Πολιτική Ένωσις 
(ΕΠΕΝ), έφθασε σε αυτές τις εκλογές το 2.2999 τῶν ψήφων και εξέλεξε έναν ευρωβουλευτή, τον 
πρόεδρό της Χρ.Λημητριάδη, τον οποίο διαδέχθηκε αργότερα (1987) ο υφυπουργός παρά τῶ 
πρωθυπουργώ της κυβέρνησης Μαρκεζίνη Σπ. Ζουρνατζής. Προβάλλοντας εµφατικά το δίαυλο 
επικοινωνίας που διατηρούσε µε τον έγκλειστο στις φυλακές Κορυδαλλού πρώην δικτάτορα, 
καθώς και τις σχέσεις της µε τα «αδελφά» κόμματα της Ευρώπης --το Εθνικό Μέτωπο του Ζ. Μ. 
Λεπέν στη Γαλλία, το κόμμα του Γ. Στράους στη Γερμανία κ.ά.- αναδείχθηκε σε απόλυτο 
κυρίαρχο του χώρου για την επόμενη δεκαετία. Στις ευρωεκλογές του 1984 συμμετέχει, επίσης 
για πρώτη φορά, το Ενιαίο Εθνικιστικό Κίνημα (ΕΝΕΚ), έκφραση τῶν υποστηρικτών του 
καθεστώτος Ιωαννίδη, που περιορίστηκε στο 0.0906 τῶν ψήφων. 

Η επιρροή της ΕΠΕΝ θα μειωθεί σηµαντικά στις βουλευτικές του 1985 (0.696), για να 
περιοριστεί στο μισό (0.3290) τον Ιούνιο του 1080, 

Ως και τις εκλογές του 2000 η αθροιστική επιρροή που καταγράφουν σε βουλευτικές 
εκλογές οι κομματικές εκφράσεις του χώρου της Άκρας Δεξιάς συρρικνώνεται σε επίπεδα που 
στην καλύτερη περίπτωση (εκλογές 1996 και 2000) προσεγγίζουν τη μισή ποσοστιαία μονάδα, 
ενώ στη χειρότερη μόλις που υπερβαίνουν το 0.199 (εκλογές 1990 και 1993). Στις τρεις εκλογικές 
αναμετρήσεις για το ευρωπαϊκό κοινοβούλιο της ἰδιας περιόδου τα αντίστοιχα ποσοστά ήταν 
σαφώς υψηλότερα, ακολούθησαν όµως πτωτική πορεία -- από 1.490 το 1989 περιορίστηκαν στο 
0.999 δέκα χρόνια αργότερα. 

Στις ευρωεκλογές που διεξήχθησαν ταυτόχρονα µε τις εθνικές εκλογές του Ιουνίου 
1989 η ΕΠΕΝ βρέθηκε πολύ κοντά στην κατάληψη µιας έδρας (έφθασε στο 1.1690), ενώ το 
ΕΝΕΚ συγκέντρωσε 0.2396. 

Η προσπάθεια επίτευξης αυτοδυναµίας από τη ΝΔ την περίοδο 1959-1900 ανέδειξε σε 
διακύβευμα-ταμπού την αποφυλάκιση τῶν πρωταιτίων του πραξικοπήματος και τροφοδότησε 
έντονη σεναριολογία σχετικά µε διαπραγματεύσεις μεταξύ ΝΔ και άκρας δεξιάς, ειδικά µετά την 
απόφαση της ΕΠΕΝ να µη λάβει μέρος στις εκλογές του Νοεμβρίου. Είναι ενδεικτικό, ότι στις 
εκλογές του 1990, όταν η ΝΔ κατέκτησε την αυτοδυναμία, η αθροιστική επιρροή της άκρας 


δεξιάς - Εθνικό Κόμμα (μετονομασία της ΕΠΕΝ) και Εθνικιστική Συμπαράταδις -- καταγράφηκε 


στο 0.1300. Σε αυτά τα επίπεδα διατηρείται και στις επόμενες εκλογές (1993) -- η ακροδεξιά 
εκπροσωπείται αυτή τη φορά µόνο από το Εθνικό Κόμμα µε την προσθήκη του ονόματος της 
ΕΠΕΝ στον τίτλο του σε µια προσπάθεια σύνδεσης µε το πρόσφατο παρελθόν του χώρου. 

Στις ευρωεκλογές του 1994 το Εθνικό Κόμμα-ΕΠΕΝ κερδίζει την όγδοη θέση µε 0.780 
των ψήφων. Σε αυτές μετέχουν για πρώτη φορά και καταγράφουν περιθωριακή παρουσία η 
νεοναζιστική οργάνωση Χρυσή Αυγή (συγκεντρώνει 0.1 199), καθώς και η Εθνικιστική Παράταξις 
(0.060. 

Ἡ τελευταία συµµετοχή της ΕΠΕΝ σε βουλευτικές εκλογές (χωρίς ταυτόχρονη χρήση 
του τίτλου του Εθνικού Κόμματος αυτή τη φορά) πραγματοποιείται το 1996. Τα ποσοστά της 
παραμένουν σε χαμηλά επίπεδα (0.245. Για πρώτη φορά μετέχουν σε βουλευτικές εκλογές το 
Κόμμα Ελληνισμού (0.1 890) µε επικεφαλής τον Σωτ. Σοφιανόπουλο και η Χρυσή Αυγή (0.075ω. 

Δύο νέοι σχηματισμοί παίρνουν μέρος στις ευρωεκλογές του 1999. Η Πρώτη Γραμμή µε 
αρχηγό τον Κ. Πλεύρη, ηγέτη παλαιότερα του κόμματος της 4”. Αυγούστου, συγκεντρώνει 0.7596 
τῶν ψήφων και αναδεικνύεται πρώτη δύναμη στο χώρο. Το Ελληνικό Μέτωπο του Μ.Βορίδη 
περιορίζεται στο 0.1290. 

Στις βουλευτικές του 2000 η ακροδεξιά θα διατηρήσει την επιρροή της στα επίπεδα τῶν 
εκλογών του 1996 -- περίπου μισή ποσοστιαία μονάδα. Η Εθνική Συμμαχία µε επικεφαλής τον Γρ. 
Μιχαλόπουλο, εκδότη της εφημερίδας «Ελεύθερη Ώρα», της μοναδικής καθημερινής έκφρασης 
φιλοβασιλικών και φιλοδικτατορικών θέσεων τις δύο τελευταίες δεκαετίες, φθάνει το 0.2194 και 
ακολουθεί η Πρώτη Γραμμή µε 0.1890. Το Κόμμα Ελληνισμού περιορίζεται στο 0.0996. 

Από τα κόμματα του χώρου που είχαν μετάσχει στις εκλογές του 2000 η Πρώτη Γραμμή 
και το Κόμμα Ελληνισμού ενσωματώθηκαν στο ΛΑΟΣ. Οι αρχηγοί και τῶν δύο κομμάτων έχουν 
στο ενεργητικό τους πληθώρα τηλεοπτικών εμφανίσεων µε προσωπικές εκπομπές στο κανάλι 
ΤΗΛΕΑΣΤΥ (πρώην ΤΕΓΕΟΙΤΥ) του Γ. Καρατζαφέρη. Το 2004 ο Κ.Πλεύρης μετείχε στο 
ψηφοδέλτιο του ΛΑΟΣ στην Α΄’ Αθηνών, ενώ ο Σωτ.Σοφιανόπουλος στη Β΄ Αθηνών. Ο 
τελευταίος ήταν υποψήφιος νομάρχης Αθηνών με τον συνδυασμό Καρατζαφέρη στις εκλογές του 


2002. 


Η πολιτική και ιδεολογική φυσιογνωμία τῶν ψηφοφόρων του ΛΑΟΣ 


Ας προχωρήσουμε τώρα στη συνοπτική παρουσίαση ορισμένων βασικών διαπιστώσεων στη 
βάση δύο ειδικών ερευνών της ΝΡΕΟ. Η πρώτη εξ᾽ αυτών πραγματοποιήθηκε ένα χρόνο πριν τις 
βουλευτικές εκλογές, την περίοδο 8-29 Μαρτίου 2003 και ήταν πανελλαδική µε δείγμα 1.250 


ατόμων. Η συγκυρία κατά την οποία διεξήχθη ήταν η αρνητική κατάληξη τῶν συνομιλιών για το 


Κυπριακό στη Χάγη και η έναρξη του πολέμου στο Ιράκ. Η δεύτερη έγινε ακριβώς ένα χρόνο 
μετά, την ημέρα τῶν βουλευτικών εκλογών (7 Μαρτίου 2004) και ήταν τηλεφωνική σε δείγμα 
2.655 ατόμων, ενώ συμπληρώθηκε και µε την κατάλληλη επεξεργασία τῶν ευρημάτων από τις 
εβδομαδιαίες τηλεφωνικές έρευνες του βαρόµετρου παρακολούθησης πολιτικών τάσεων, οι 
οποίες είχαν πραγµατοποιηθεί προεκλογικά (κατά την περίοδο 19 ]ανουαρίου-5 Μαρτίου) από τη 
ΥΡΕΟ για λογαριασμό της εφημερίδας Καθημερινή (αθροιστικό δείγμα: 16.443 ατόμων). 

Ο ΛΑΟΣ συγκεντρώνει τα υψηλότερα ποσοστά του στις τάξεις των ψηφοφόρων που θα 
μπορούσαν να χαρακτηριστούν απολίτικοι ἡ μηδενιστές. Πρόκειται για ψηφοφόρους οι οποίοι 
είτε εμφανίζονται εντελώς αδιάφοροι ή έχουν µια μηδενιστική θεώρηση για τα πολιτικά 
πράγματα. Συγκεκριµένα, σύμφωνα µε τα αποτελέσµατα της δημοσκόπησης της ημέρας τῶν 
εκλογών, η επιρροή του μεταξύ τῶν ψηφοφόρων που δηλώνουν ότι δεν εἴναι τίποτα, δηλ. ούτε 
δεξιοί, ούτε αριστεροί, ούτε κεντρώοι φθάνει το 750, εἶναι δηλαδή τρεις φορές μεγαλύτερη από 
τον εθνικό µέσο όρο του κόμματος. Ο ΛΑΟΣ υποστηρίζεται ακόµη από το 500 τῶν 
αντικομματικών ψηφοφόρων, από το 399 αυτών που δηλώνουν ότι συμπαθούν τα κόμματα και 
μόλις από το 190 όσων αισθάνονται ταυτισμένοι µε κάποιο κόμμα. Το ποσοστό του φθάνει το 300 
στις τάξεις των ψηφοφόρων που δηλώνουν ότι δεν εἶναι πολιτικοποιημένοι και δεν 
παρακολούθησαν τα δελτία ειδήσεων στην τηλεόραση κατά την προεκλογική περίοδο, ενώ 
υποστηρίζεται από το 29ο όσων χαρακτηρίζουν τους εαυτούς τους πολιτικοποιηµένους και 
παρακολούθησαν λίγο, αρκετά ή πολύ δελτία ειδήσεων. 

Το μεγαλύτερο τμήμα τῶν ψηφοφόρων του ΛΑΟΣ, περίπου ένας στους τρεις (2000. 
δηλώνουν αδυναμία αυτοπροσδιορισμού σε κάποιο ιδεολογικό ρεύμα. Δεν τους εκφράζει καμία 
από τις εννέα διαφορετικές επιλογές ιδεολογικού ρεύματος που τίθενται στη διάθεσή τους από 
την έρευνα του 2003. Το ποσοστό αυτό είναι μεν το υψηλότερο από όλα τα κόμματα, ωστόσο δεν 
πρέπει να αγνοηθεί ότι σχεδόν παρόμοια ποσοστά παρατηρούνται σε όλα τα κόμματα της 
πολιτικής σκηνής. Από τους υπόλοιπους ψηφοφόρους του ΛΑΟΣ οι περισσότεροι 
αυτοπροσδιορίζονται ως εθνικιστές (17.900), ενώ οι επιλογές φιλελεύθεροι και νεοφιλελεύθεροι 
συγκεντρώνουν περίπου από 1599 όσων δήλωναν ότι προτίθενται να ψηφίσουν ΛΑΟΣ στις 
βουλευτικές εκλογές (15.690 και 14.790 αντίστοιχα). Ένας στους δέκα περίπου υποστηρικτές του 
ΛΑΟΣ θεωρεί τον εαυτό του σοσιαλιστή ἡ σοσιαλδημοκράτη. 

Τόσο οι ψηφοφόροι της ΝΔ όσο και οι ψηφοφόροιτου ΛΑΟΣ αυτοτοποθετούνται (κατά 
μέσο όρο) στο ίδιο σηµείο, στο μέσον μεταξύ τῶν θέσεων 7 και 8, στη δεκαβάθµια κλίμακα 
Αριστερά -- Δεξιά. Οι μισοί από όσους δηλώνουν την πρόθεσή τους να ψηφίσουν ΝΔ ή ΛΑΟΣ 
τοποθετούνται στις τρεις ακραίες θέσεις στη δεξιά πλευρά της κλίμακας (θέσεις 8-10), είναι όμως 


διαφορετικός ο τρόπος µε τον οποίο κατανέμονται σε καθεμιά από αυτές. Συγκεκριµένα, οι 


ψηφοφόροι της ΝΔ εμφανίζονται ισόρροπα κατανεμημένοι, από 1/6 περίπου σε κάθε τιμή, ενώ 
το 2590 του συνόλου τῶν ψηφοφόρων του ΛΑΟΣ δηλώνουν απόλυτα δεξιοί (θέση 10), 17.790 
βρίσκεται στη θέση 9 και μόλις 7.890 στη θέση 8. 

Αν και ο σκληρός πυρήνας ψηφοφόρων του ΛΑΟΣ βρίσκεται στις ακραίες τιµές του 
δεξιού τμήματος της κλίμακας, υπάρχει και ένα σηµαντικό μέρος τῶν ψηφοφόρων του, περίπου 
το 1/3, το οποίο τοποθετείται στο «μεσαίο χώρο» (θέσεις 4-6). Στις ίδιες θέσεις βρίσκουμε το 1/4 
όσων προτίθενται να ψηφίσουν ΝΔ. Κανένας ψηφοφόρος τοῦ κόμματος δεν καταγράφεται στις 
ακραίες αριστερές θέσεις της κλίμακας (1-2), ενώ σχεδόν ανύπαρκτη εἰναι η επιρροή του στη 
θέση 3. 

Το προφίλ του ψηφοφόρου του ΛΑΟΣ, όπως σκιαγραφείται µέσα από τις απαντήσεις 
που δόθηκαν για µια σειρά ζητήματα που άπτονται δικαιωμάτων και προτεινόμενων 
(συζητούμενων) κοινωνικών μεταρρυθμίσεων, θα μπορούσε να χαρακτηρισθεί συντηρητικό. 
Αυτό ωστόσο, πάντοτε µε βάση τα ευρήματα της έρευνας του 2003, δεν σημαίνει αναγκαστικά 
ότι ο υποστηρικτής του κόμματος του Καρατζαφέρη είναι πιο συντηρητικός, π.χ. από τον 
ψηφοφόρο της ΝΔ. Οι φορείς συντηρητικών θέσεων είναι, έστω και ασύμμετρα, διασπαρμένοι 
σχεδόν σε ολόκληρο το φάσμα του πολιτικού σκηνικού. 

Περίπου εννέα στους δέκα ψηφοφόρους τοῦ ΛΑΟΣ τίθενται εναντίον της κατάργησης 
της διδασκαλίας τῶν θρησκευτικών στα σχολεία. Το ποσοστό αυτό εἶναι ελαφρώς μεγαλύτερο 
από τα αντίστοιχα ποσοστά των ψηφοφόρων ΝΔ, ΠΑΣΟΚ και ΔΗΚΚΙ, ενώ την άποψη αυτή 
ασπάζονται επίσης οι έξι στους δέκα ψηφοφόρους τῶν κομμάτων της Αριστεράς (ΚΚΕ και ΣΥΝ). 
Αντίθετοι στην κατάργηση της αναγραφής του θρησκεύματος στις ταυτότητες εμφανίζονται οι 
οκτώ από τους δέκα ψηφοφόρους του ΛΑΟΣ (76.896). Το αντίστοιχο ποσοστό στις τάξεις τῶν 
ψηφοφόρων της ΝΑ υπερβαίνει το 5090 (φθάνει το 83.190). Περίπου έξι στους δέκα ψηφοφόρους 
του ΛΑΟΣ θεωρούν ότι πρέπει να καταργηθεί η μονιμότητα τῶν δημοσίων υπαλλήλων, είναι 
αρνητικοί στο ενδεχόμενο να απαγορευθούν οι εκτρώσεις και υποστηρίζουν το διαχωρισμό της 
εκκλησίας από το κράτος. Σχεδόν τρεις στους τέσσερις ψηφοφόρους του κόμματος τίθενται κατά 
της αποποινικοποίησης τῶν «μαλακών ναρκωτικών», όσοι περίπου και στις τάξεις των δύο 
μεγάλων κομμάτων. Μόνο οι ψηφοφόροι του ΣΥΝ είναι σχετικώς υπέρ της αποποινικοποίησης - 
ένας στους δύο έχει αυτή την άποψη. Ὑπέρ του σεβασμού τῶν δικαιωμάτων τῶν 
κατηγορούµενων για τρομοκρατικές ενέργειες τοποθετούνται περισσότεροι ψηφοφόροι του 
ΛΑΟΣ (46.90 από ψηφοφόρους της ΝΔ (31.796), αλλά και του ΠΑΣΟΚ (34.000). Το 
μεγαλύτερο μέρος τῶν ψηφοφόρων του ΛΑΟΣ θεωρεί ότι πρέπει να προστατεύονται τα 
δικαιώµατα της μουσουλμανικῆς μειονότητας στη Θράκη. Ωστόσο, μόνο στις τάξεις τῶν 


ψηφοφόρων του κόμματος του Γ.Καρατζαφέρη το ποσοστό που υποστηρίζει αυτή την άποψη 


βρίσκεται κάτω από το 50 9ο (εἶναι 43.2 ὃο), ενώ και η διαφορά του ποσοστού τῶν ψηφοφόρων 
του κόμματος που τάσσεται υπέρ της προστασίας των δικαιωμάτων από αυτούς που είναι 
αντίθετοι είναι η μικρότερη μεταξύ όλων τῶν κομμάτων -- λιγότερο από δ ποσοστιαίες μονάδες. 
Το ίδιο ποσοτικώς τμήμα ψηφοφόρων ΛΑΟΣ, ΝΔ και ΔΗΚΚΙ αντιτίθενται στην προστασία τῶν 
δικαιωμάτων της μειονότητας της Θράκης - περίπου το 1/3. 

Οι ψηφοφόροι του ΛΑΟΣ συμπαθούν λιγότερο τους ακροδεξιούς από ότι τους 
ακροαριστερούς ή τους ομοφυλόφιλους, ενώ δεν φαίνεται να έχουν σοβαρό πρόβλημα µε τις 
φεμινίστριες (συγκριτικά βεβαίως, καθώς πρόκειται για απαντήσεις που δόθηκαν σε «κλειστή» 
ερώτηση). Οι ακροαριστεροί θεωρούνται «λιγότερο συμπαθητική» ομάδα από το 26.290 στις 
τάξεις τῶν υποστηρικτών του ΛΑΟΣ, ποσοστό δυόμισι φορές μεγαλύτερο απ᾿ ότι στο σύνολο 
του δείγματος. Προκαλεί εντύπωση ότι περισσότεροι ψηφοφόροι, το 28.900, θεωρούν «λιγότερο 
συμπαθητικούς» τους ακροδεξιούς όταν στο σύνολο του δείγματος το αντίστοιχο ποσοστό είναι 
21.790. Επίσης, οι ψηφοφόροι του ΛΑΟΣ εμφανίζονται περισσότερο ανεκτικοί απέναντι στους 
ομοφυλόφιλους -- 21.600 τους θεωρούν ως τη λιγότερο συµπαθή ομάδα όταν περίπου το 1/5 του 
συνόλου του δείγματος έχει την ίδια γνώμη. 

Ο ΛΑΟΣ, όπως προκύπτει από την έρευνα της ημέρας τῶν εκλογών, είναι κατά βάση 
ανδρικό κόμμα, καθώς η αναλογία ανδρικής / γυναικείας ψήφου εἶναι 3:1]. Συγκεντρώνει το 
μεγαλύτερο ποσοστό του (300) στη δυναμική ηλικία τῶν 35-44 ετών. Με εξαίρεση τους 
ηλικιωμένους ψηφοφόρους που δίνουν μόλις µια ποσοστιαία μονάδα στο ΛΑΟΣ, το κόμμα του 
Γ.Καρατζαφέρη ψηφίζεται από το 290 των ψηφοφόρων που ανήκουν στις υπόλοιπες ηλικιακές 
κατηγορίες. 

Ἡ υπόθεση (στερεότυπο) ότι ένα κόμμα µε τις θέσεις του ΛΑΟΣ απευθύνεται στα 
κατώτατα οικονομικά και µορφωτικά στρώματα του πληθυσμού και στα λιγότερο δυναμικά 
τμήματά του, δεν επιβεβαιώνεται από τα ευρήματα της έρευνας. Αντίθετα προκύπτει ότι 
καταγράφει τα υψηλότερα ποσοστά του στους απόφοιτους τριτοβάθμιας εκπαίδευσης, όπου 
συγκεντρώνει 3256, έναντι 290 τῶν απόφοιτων μέσης εκπαίδευσης, όσων έχουν φοιτήσει στο 
δημοτικό χωρίς να το ολοκληρώσουν και τῶν αναλφάβητων και μόλις 19ο τῶν αποφοίτων 
δημοτικού. Επίσης, φθάνει το 49ο μεταξύ τῶν εργοδοτών-επιχειρηματιών και το 350 τῶν 
ελεύθερων επαγγελματιών και τῶν μισθωτών του ιδιωτικού τοµέα. Περιορίζεται στο 299 τῶν 
αγροτών, τῶν επαγγελματοβιοτεχνών, τῶν μισθωτών του δημόσιου τοµέα και τῶν ανέργων -- 
τόσο αυτών που έχουν εργαστεί παλαιότερα όσο και εκείνων που μπαίνουν πρώτη φορά στην 
αγορά εργασίας - και στο 190 τῶν νοικοκυρών, των συνταξιούχων του δημόσιου και του 


ιδιωτικού τοµέα και τῶν φοιτητών. 


Περίπου ένας στοὺς τέσσερις ψηφοφόρους (22.090) θεωρεί ότι ο ΛΑΟΣ ὡς κόμμα είναι 
απαραίτητος για τον τόπο. Το 699 του συνόλου του δείγματος μάλιστα θεωρεί τον ΛΑΟΣ εντελώς 
απαραίτητο. Η συντριπτική πλειοψηφία των ψηφοφόρων που δηλώνουν το 2003 την πρόθεση να 
ψηφίσουν ΛΑΟΣ (88.8 50) ενστερνίζεται την άποψη ότι το νέο κόμμα είναι απαραίτητο για τον 
τόπο. Μεταξύ των ψηφοφόρων που δηλώνουν ότι προτίθενται να ψηφίσουν κάποιο από τα 
υπόλοιπα κόμματα υψηλό είναι το ποσοστό όσων επιλέγουν ΔΗΚΚΙ που έχει την ίδια άποψη 
(45.190). 

Το ποσοστό αυτών που εκφράζουν τη συγκεκριμένη θέση αυξάνεται όσο δεξιότερα 
κινούμαστε στην κλίμακα Αριστερά -- Δεξιά. Έτσι, ο ΛΑΟΣ θεωρείται απαραίτητος για τον τόπο 
από σχεδόν το 1/3 (32.890) των ψηφοφόρων που αυτοπροσδιορίζονται ως δεξιοί, περίπου από 
έναν στοὺς τέσσερις (26.350) κεντροδεξιούς ψηφοφόρους, από το 22.990 τῶν κεντρώων, το 18.690 
τῶν κεντροαριστερών και το 12.7 ὑ0 τῶν αριστερών. Αυτός ο συσχετισμός αποτυπώνεται στο550 
πιοάο και στη δημοσκόπηση της ημέρας τῶν εκλογών. Συγκεκριμένα, το κόμμα του Γ. 
Καρατζαφέρη ψηφίζει το 300 όσων δηλώνουν δεξιοί, το 299 όσων δηλώνουν κεντρώοι και το 190 
όσων δηλώνουν αριστεροί. 

Οιονεί ψηφοφόροι του ΛΑΟΣ (απαντούν σίγουρα ἡ μάλλον ναι στην ερώτηση αν θα 
μπορούσατε να ψηφίσετε ένα τέτοιο κόμμα;) είναι το 14.390 του δείγματος της έρευνας του 2003. 
Από αυτό το ποσοστό, το 4.290 δηλώνει απόλυτα σίγουρο ότι θα μπορούσε να τον ψηφίσει, ενώ 
το 10.196 εμφανίζεται διστακτικότερο. Αντίθετα, σίγουρο ότι δεν θα ψήφιζε ΛΑΟΣ δηλώνει το 
54.890 και ότι μάλλον δεν θα τον ψήφιζε το 12.690. 

Οι οιονεί ψηφοφόροι του ΛΑΟΣ σε ποσοστό 21.196 δηλώνουν ότι ελκύονται από τις νέες 
ιδέες που πρεσβεύει (καινούργιο-αλλαγή), ενώ το 18.199 θεωρεί ὡς βασικό λόγο για την 
υπερψήφισή του την ιδεολογική εγγύτητα που αισθάνονται µε το κόμμα (18.190). Η 
προσωπικότητα του αρχηγού του, ο οποίος θεωρείται αυθεντικός-αληθινός-αγωνιστής, όπως και 
οι εθνικοί λόγοι (οι ιδέες της Ελλάδας και της Πατρίδας) αποτελούν ακόµη δύο λόγους για την 
οιονεί υποστήριξη του ΛΑΟΣ (όπως δηλώνει το 1690 του δείγματος). Σε χαμηλότερα επίπεδα 
καταγράφεται ο αντικομματισμός (δεν θέλω τα μεγάλα κόμματα - 11.090), ενώ ακόµη χαμηλότερα 
ποσοστά αποσπά η θρησκευτική πίστη (6.400), η άποψη ότι το κόμμα και ο αρχηγός του 
βρίσκονται κοντά στο λαό (2.450) ἡ ότι εκφράζει καλύτερα το θεσμό της οικογένειας (0.690). 

Στην αντίπερα όχθη, περίπου ένας στους τρεις από αυτούς που δηλώνουν ότι δεν θα 
μπορούσαν να ψηφίσουν τον ΛΑΟΣ (σίγουρα ή μάλλον) προτάσσει την ιδεολογική απόσταση 
(διαφωνία-αντίθετες θέσεις-κομματική απόσταση-ακροδεδιό-εθνικιστικό-φιλοβασιλικὀό), ενώ ένας 
στους τέσσερις δικαιολογεί τη στάση του µε κρίσεις για την προσωπικότητα του Γ.Καρατζαφέρη 


(στερείται πολιτικών προσόντων και είναι ακραίος, φανατικός, υπερβολικός, απόλυτος, 


οπισθοδροµικός). Το κόμμα αυτό δεν µε εκφράζει ἡ δεν µου αρέσει δηλώνει περίπου ένας στους 
έξι ψηφοφόρους από όσους απέκλεισαν το ενδεχόμενο να ψηφίσουν ΛΑΟΣ, 

Οι επτά από τους δέκα ψηφοφόρους που θα επέλεγαν χωρίς δισταγμό ΛΑΟΣ 
προέρχονται από τη ΝΔ. Συγκεκριµένα, το 6.099 τῶν ψηφοφόρων της ΝΔ του 2000 εκφράζει 
βεβαιότητα υπερψήφισης του ΛΑΟΣ στις βουλευτικές εκλογές. Οι τρεις άλλοι οιονεί ψηφοφόροι 
τοῦ ΛΑΟΣ προέρχονται ένας από το ΠΑΣΟΚ, ένας από το ΔΗΚΚΙ, ενώ ένας είχε ψηφίσει ΚΚΕ 
ή κάποιο από τα λοιπά κόμματα. Δεν καταγράφεται στην έρευνα ψηφοφόρος του ΣΥΝ του 2000 
που να δηλώνει ότι σίγουρα θα ψήφιζε ΛΑΟΣ. 

Σύμφωνα µε τα ευρήματα της δημοσκόπησης της ημέρας των εκλογών το κόμμα του Γ. 
Καρατζαφέρη ψηφίστηκε στις εκλογές του 2004 από το 290 τῶν ψηφοφόρων της ΝΔ του 2000, 
το 50 τῶν ψηφοφόρων του ΔΗΚΚΙ, το 2290 τῶν ψηφοφόρων τῶν λοιπών κομμάτων -- πρόκειται 
για τη δεύτερη μεγαλύτερη μετατόπιση στις τάξεις των ψηφοφόρων τῶν λοιπών κομμάτων του 
2000, καθώς το 3199 εξ᾽ αυτών κατευθύνθηκε προς τη ΝΔ. 

Το 1190 όσων ψήφισαν διαφορετικό κόμμα στις εκλογές του 2004 σε σχέση µε αυτό που 
είχαν ψηφίσει το 2000 επέλεξε ΛΑΟΣ. Το κόμμα του Γ.Καρατζαφέρη κατέγραψε μεγαλύτερη 
επιρροή στις τάξεις τῶν νέων ψηφοφόρων - κέρδισε το 300 όσων ψήφισαν για πρώτη φορά έναντι 
290 τῶν «παλαιών» ψηφοφόρων. 

Ένας στοὺς τρεις ψηφοφόρους του ΛΑΟΣ είχε ψηφίσει ΝΔ στις εκλογές του 2000, ενώ 
ένας στους πέντε προέρχεται από το ΠΑΣΟΚ. Επίσης, ένας στους πέντε είχε επιλέξει την αποχή 
ή είχε ψηφίσει λευκό ή άκυρο στις προηγούμενες εκλογές. Το 600 είχε ψηφίσει ΔΗΚΚΙ, 390 ΚΚΕ, 
199 ΣῪΝ και 1390 κάποιο από τα άλλα κόμματα. Οι νέοι ψηφοφόροι (όσοι ψήφισαν για πρώτη 
φορά το 2004) αντιπροσωπεύουν το 494 της συνολικής επιρροής τοῦ ΛΑΟΣ. 

Η έρευνα της ημέρας των εκλογών κατέγραψε επίσης αξιοσημείωτη ρευστότητα στο 
εκλογικό ακροατήριο του ΛΑΟΣ. Το 590 τῶν ψηφοφόρων που αποφάσισαν λίγες μέρες πριν τις 
εκλογές στράφηκε προς το ΛΑΟΣ, όπως και το 490 αυτών που επέλεξαν την «τελευταία στιγμή». 
Από αυτούς που είχαν αποφασίσει μερικές εβδομάδες πριν, ΛΑΟΣ ψήφισε το 300, ενώ την ἴδια 
απόφαση είχε λάβει το 290 των ψηφοφόρων που είχαν καταλήξει στην επιλογή τους πολύ καιρό 
πριν τις εκλογές. 

Προνομιακό κοινό του είναι οι δυσαρεστημένοι και οι ανασφαλείς οικονομικά 
ψηφοφόροι, που θεωρούν αρνητική εξέλιξη την ευρωπαϊκή ενοποίηση και δεν εμπιστεύονται την 
τηλεόραση και τις δημοσκοπήσεις. Σχεδόν ένας στους δέκα ψηφοφόρους που δηλώνουν ότι 
ψήφισαν για διαμαρτυρία, επέλεξαν το ΛΑΟΣ. Αναδείχθηκε έτσι σε τρίτο κόμμα διαμαρτυρίας, 
αµέσως μετά το ΚΚΕ καιτο ΔΗΚΚΙ (1400 και 890 αντίστοιχα) και λίγο πάνω από τον ΣΥΝ (896). 


Ψηφίστηκε από το 390 όσων δηλώνουν ότι η προσωπική οικονομική κατάστασή τους 


χειροτέρευσε, όσων πιστεύουν ότι υπάρχει µεγάλη δυσκολία και δεν μπορούν να καλύψουν τις 
ανάγκες τους µε το εισόδηµα που κερδίζουν και όσων αισθάνονται ανασφαλείς. Επίσης, ο ΛΑΟΣ 
υποστηρίχθηκε από το 290 αυτών που χαρακτηρίζουν στάσιµη την οικονομική κατάστασή τους, 
όσων θεωρούν ότι υπάρχει δυσκολία, τα καταφέρνουν, ζουν άνετα και νιώθουν ασφαλείς. Τέλος, 
μεταξύ τῶν ψηφοφόρων που πιστεύουν ότι η οικονομική κατάστασή τους βελτιώθηκε ο ΛΑΟΣ 
περιορίζεται στο 190. Από το σύνολο τῶν ψηφοφόρων που δηλώνουν «φοβισμένου απέναντι 
στην ευρωπαϊκή ενοποίηση το 550 κατευθύνθηκε προς το ΛΑΟΣ, Μεταξύ τῶν ευρωσκεπτικιστών 
(επιφυλακτικοί-αδιάφοροι) ψηφίζεται από το 350 και μόλις από το 196 των αισιόδοξων για την 


πορεία της Ευρώπης. 


Αντί επιλόγου 


Ο ΛΑΟΣ, όπως προκύπτει από τα ευρήματα τῶν δύο ερευνών της ΝΡΕ6Ο, απευθύνεται 
κατά βάση στην απολίτικη και την αντιπολιτική (αντικομματική) ψήφο. Ενδεικτικό γιαυτό ότι 
υποστηρίζεται από σηµαντικό τμήμα όσων είχαν ψηφίσει λευκό ή άκυρο στις εκλογές του 2000. 
Ο σκληρός πυρήνας των ψηφοφόρων του που εντοπίζονται ήδη στην έρευνα του 2003 
τοποθετείται στις ακραίες τιµές στα δεξιά της κλίμακας αριστερά - δεξιά, έχει εθνικιστικές και 
νεο-φιλελεύθερες απόψεις και το προφίλ του θα μπορούσε γενικά να χαρακτηριστεί συντηρητικό. 
Αυτά τα στοιχεία ωστόσο δεν συνιστούν κατ΄ανάγκη µια εντελώς διακριτή πολιτική στάση, 
καθώς οι κοινές αναφορές µε τους ψηφοφόρους άλλων κομμάτων για µια σειρά διακυβεύματα ή 
θέσεις για κοινωνικά ζητήματα και θέµατα δικαιωμάτων επιβεβαιώνουν την υπόθεση ότι οι 
ακροδεξιές απόψεις διαπερνούν οριζόντια το πολιτικό φάσμα. 

Ο ΛΑΟΣ συγκεντρώνει την υποστήριξη τῶν ευρωσκεπτικιστών και όσων πιστεύουν ότι 
η οικονομική τους κατάσταση έχει χειροτερεύσει, αν και υποστηρίζεται περισσότερο από 
δυναμικά τμήματα της κοινωνίας (επαγγελματικά, µορφωτικά, νέοι ψηφοφόροι). Με κριτήριο 
την προηγούμενη ψήφο προνομιακό του κοινό εἶναι κατά κύριο λόγο οι ψηφοφόροι της ΝΔ καὶ 
δευτερευόντως του ΔΗΚΚΙ και τῶν μικρότερων πολιτικών σχηματισμών (Λοιπά κόμματα). 

Με βάση και τα στοιχεία της ανάλυσης που προηγήθηκε το ανοικτό ζήτημα εἰναι αν ο 
ΛΑΟΣ είναι σε θέση µεσο-μακροπρόθεσμα να διαδραματίσει έναν ιδιαίτερο ρόλο στο πολιτικό 
σύστημα της χώρας ὧς αυτόνομος πόλος στα δεξιά της ΝΔ. Η επίτευξη ενός τέτοιου στόχου 
συνδέεται ευθέως µε τη δυνατότητα του κόμματος να διατηρήσει ανέπαφο το σκληρό πυρήνα 
τῶν υποστηρικτών του, ο οποίος είναι ευδιάκριτος στα ευρήματα της έρευνας του 2003 και 
αποδείχθηκε ότι ακολούθησε το κόμμα του Γ. Καρατζαφέρη και στην κάλπη. Υπό αυτήν την 


έννοια, εἶναι πολύ πιθανόν το κόμμα αυτό να σταθεροποιήσει την παρουσία του στην ελληνική 

πολιτική σκηνή τα επόμενα χρόνια. Είναι αξιοσημείωτο ὠστόσο ότι ο ΛΑΟΣ απέτυχε να 
διευρύνει την επιρροή του στις εκλογές του Μαρτίου, καταγράφοντας το ποσοστό ποῦ 
αντιστοιχούσε ακριβώς σε αυτόν τον σκληρό πυρήνα, πράγμα που σε κάποιο βαθµό είναι δυνατό 
να ερμηνευθεί από την υψηλή συσπείρωση που πέτυχε η ΝΔ. 

Η ιστορική εμπειρία της μεταπολίτευσης έχει δείξει ότι κόμματα που επιχείρησαν να 
εκφράσουν την ακροδεξιά µε την «παραδοσιακή» έννοια της συμπάθειας ή της ταύτισης µε το 
βασιλικό θεσµό και τη δικτατορία τῶν συνταγματαρχών (ΕΠ, ΕΠΕΝ, κ.λπ.) καθώς και 
σχηματισμοί που κινήθηκαν στις παρυφές της ΝΔ µε τη φιλοδοξία να εξαργυρώσουν εκλογικά τη 
δυσαρέσκεια τῶν ψηφοφόρων της (ΠΟΛΑΝ και ΔΗΑΝΑ) στην καλύτερη περίπτωση πέτυχαν να 
καταγράψουν αξιοσημείωτα και ελπιδοφόρα για τη μελλοντική τους προοοπτική ποσοστά σε μία 
ή δύο συνεχόμενες εκλογικές αναμετρήσεις. Ο κύκλος της πολιτικής τους παρουσίας όµως, 
ολοκληρωνόταν µετά απὀ µία ή δύο εκλογικές αποδοκιµασίες. Ωστόσο, το παρελθόν δεν εξηγεί 
πάντοτε το μέλλον, πολύ περισσότερο μάλιστα προκειμένου για ένα κόμμα που λίγα και 
επιφανειακά κοινά στοιχεία εμφανίζεται να έχει µε αυτούς τους κομματικούς σχηματισμούς, ενώ 
είναι προφανές ότι και το πολιτικό σκηνικό είναι σήμερα σηµαντικά διαφορετικό από εκείνο τῶν 


προηγούμενων δεκαετιών. 

